Tožba, vložena 17. septembra 2020 – Ighoga Region 10 in drugi/Komisija
(Zadeva T-582/20)
Jezik postopka: nemščina
Stranke
Tožeče stranke: Interessengemeinschaft der Hoteliers und Gastronomen Region 10 e.V. (Ighoga Region 10) (Ingolstadt, Nemčija), MJ in MK (zastopnik: A. Bartosch, odvetnik)
Tožena stranka: Evropska komisija
Predloga
Tožeče stranke Splošnemu sodišču predlagajo, naj:
razglasi ničnost sklepa tožene stranke z dne 28. aprila 2020 o državni pomoči SA.48582 (2017/FC) – Nemčija – domnevni ukrepi državnih pomoči za Maritim-Gruppe in KHI Immobilien GmbH (Ingolstadt); in
toženi stranki naloži stroške tožeče stranke.
Tožbeni razlogi in bistvene trditve
Tožba temelji na enem samem tožbenem razlogu, s katerim tožeče stranke očitajo kršitev njihovih postopkovnih pravic kot zainteresiranih strank v skladu s členom 1(h) Uredbe št. 2015/15891, ker tožena stranka ni želela začeti formalnega postopka preiskave zoper Zvezno republiko Nemčijo v skladu s členom 108(2) PDEU.
Ta edini tožbeni razlog je razdeljen na štiri dele:
Prvič, tožeče stranke se sklicujejo na nepremostljive resne težave v zvezi z neposrednimi prednostmi Maritim-Gruppe v povezavi z obratovanjem kongresnega centra in hotela v Ingolstadtu, ker tožena stranka
kljub predložitvi konkretnih dokazil, ki postavljajo pod vprašaj zakonitost javnega razpisa za organizacijo kongresnega centra v Ingolstadtu, ni izvedla neodvisnega preizkusa tega javnega razpisa;
je v okviru preizkusa tržne primernosti zakupnih pogojev uporabila pravno nedopustno merilo;
je dodatno navedla neprimerno merilo za preizkus tržne primernosti zakupnih pogojev; in
nazadnje ni želela uporabiti primernega merila za presojo tržne primernosti.
Drugič, tožeče stranke očitajo nepremostitev resnih težav v zvezi s posrednimi prednostmi Maritim-Gruppe, ker je tožena stranka v celoti ignorirala pritožbo in posledično storila številne vsebinske napake presoje.
Tretjič, tožeče stranke očitajo nepremostitev resnih težav v zvezi z neobstojem vsakršnega preizkusa predmeta pritožbe domnevnih prekomernih nadomestil pri financiranju konferenčnega centra v Ingolstadtu.
Četrtič, tožeče stranke očitajo nepremostitev resnih težav, kot posledico pomanjkljive presoje merila mednarodnosti za namene prava državnih pomoči, ker je tožena stranka:
to uporabo merila preučila v zvezi z napačno gospodarsko dejavnostjo;
v zvezi s tem uporabila pravno napačno premiso;
popolnoma ignorirala dokaze v pritožbi, predložene v podporo njeni navedbi, da je bilo izpolnjeno merilo v zvezi z mednarodnostjo; in
nazadnje uporabila neprimerna in vsebinsko nepravilna merila.
____________
1 Uredba Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (UL 2015, L 248, str. 9).